## Lisa 1

## Hankelepingu 3-9/... - SKAIS2 regressioonitestide automatiseerimine I etapp tehniline kirjeldus

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| SKA | Sotsiaalkindlustusamet |
| TEHIK | Tervise ja Heaolu Infosüsteemide Keskus |
| SKAIS1 | Sotsiaalkaitse infosüsteem (olemasolev) |
| SKAIS2 | Sotsiaalkaitse infosüsteem (hõlmab Ametnikurakendust ja Iseteenindust) |
| EBS | Majandustarkvara Oracle E-Business Suite |
| AVE | Abivahendite sooduseraldamise haldamise süsteem |

## Ülevaade

SKA kasutab ülesannete täitmiseks sotsiaalkaitse infosüsteemi, mis koosneb SKAIS1, EBS, AVE ja SKAIS2 rakendustest. SKAIS2s on praeguseks kasutusel elatisabiteenus, puude raskusastme tuvastamine, sotsiaaltoetuse teenus, peretoetused, isa täiendav vanemahüvitis ja abivahendite teenus. Sotsiaalkindlustusameti teenuste kasutajate jaoks on arendatud Sotsiaalkindlustusameti iseteenindus, kus kasutaja saab enda jaoks vajalikke toiminguid teha lihtsalt ja kiirelt. Iseteeninduses kuvatakse praegu isikuandmetega seotud infot, isikule maksete teostamise infot, perehüvitiste teenuseid ja abivahendite teenust. SKAISis olevate teenuste (va abivahendi teenuse) finantsarvestust, raamatupidamiskandeid ja väljamakseid teostatakse Oracle E-Business Suite majandustarkvaras. Loodud SKAIS2 süsteem tekitab igakuiselt suurel hulgal korduvaid hooldusjuhtumeid ning stabiilsus, jõudlus ja kasutajamugavus ei vasta kasutajate ootustele. Jooksvalt realiseeritakse SKAIS2 olemasoleva funktsionaalsuse ja lisanduvate nõuete arendusvajadusi ning sellega seonduvaid töid (nt testimine, juurutamine jne), mis vähendavad hooldusjuhtumite mahtu ning tagavad kasutajasõbralikuma süsteemi.

Testimistegevuste regulaarseks osaks on ka regressioonitestimine, mille idee kohaselt kontrollitakse programmi uut versiooni teist korda juba olemasolevate testidega - eesmärgiks:

* Veenduda, et programmi uue versiooni integreerimine ei toonud endaga kaasa vigade tekkimist juba testitud koodis;
* Veenduda, et muutunud süsteem vastab endiselt nõuetele.

Regressioonitestimine algatatakse pärast esimest uuendust ja lõpetatakse lõppversiooniga. Pärast iga versiooniuuendust regressioonitestide hulk suureneb. Sellepärast pikeneb ka nende täitmise aeg. Regressioonitestide läbimist saab küll teatud määral optimeerida, kuid sellegipoolest kulub igakordselt regressioonitestidele küllaltki palju aega.

Regressioonitestide testitsükli lühendamisele aitab kaasa ajamahukamate ning sagedamini kasutatavate testide automatiseerimine. Enimkasutatavate testide või peamiste kasutuslugude automatiseerimine kiirendab testide käivitamist ning seeläbi on neid teste võimalik lühema ajaga läbida.

SKAIS2 regressioonitestid ei ole hetkel automatiseeritud ning neid teeb hoolduspartner käsitsi TEHIKu prelive keskkonnas enne iga korralist LIVE paigaldust LIVE keskkonda liikuvatele tarnetele. Regressiooniks peaks jääma vähemalt 2 tööpäeva + 1 päev parandusteks ehk regressiooniga peaks alustama hiljemalt 3 päeva enne planeeritud LIVE paigaldust.

## Lepingu eesmärk

Lepingu eesmärgiks on realiseerida SKAIS2 peamiste töövoogude regressioonitestid, et optimeerida regressioonitestimisele kuluvat aega ja ressurssi.

## Tellitavad tööd

## 4.1 Lepinguga tellitakse SKAIS2 peamiste töövoogude regressioonitestide automatiseerimine. Kokkulepitud testvood on kirjeldatud: [https://wiki.sm.ee/display/SKAIS2/Regressioonitestid+tarnetele+2022](https://wiki.sm.ee/display/SKAIS2/Regressioonitestid%2Btarnetele%2B2022)

## Regressioonitestide automatiseerimise I etapi skoobis sisalduvad alljärgnevad töövood:

## Koondpakkumuse voog (alates lapse sünnist)

## Perehüvitise ja vanemahüvitise spetsiifilised vood

## Isa vanemahüvitise spetsiifilised vood

## Vanemahüvitise, ema vanemahüvitise, jagatava vanemahüvitise ning lapsendaja vanemahüvitise spetsiifilised vood

## Lisapuhkepäevade, puudega lapse vanema lisapuhkepäevade ja vanemahüvitise planeerimine ning kuvad.

## Tööd tuleb üle anda hiljemalt 31.12.2022.

## 4.2 Tööde loetelu tekib eelnevalt kokkulepitud backlogi alusel ja hallatakse jiras:

## Eelanalüüsi suunatud ülesanded (analüüsi task), mille tulemusel valmivad mahuhinnangutega kasutajalood (story’d) ja tehnilised eeldustööd (technical taskid);Arendusse suunatud kasutajalood (story’d) ja tehnilised eeldustööd (technical taskid) backlog staatuses vastavalt tööde järjekorrale (rank).

## 4.3 Hankelepingu mahu muutumine, st täiendavate tööde tellimine või skoobis kirjeldatud tööde teostamata jätmine, lepitakse Poolte vahel kokku hankelepingu muudatusega.

## 4.4 Punktis 4.1 on välja toodud loetelu teostatavatest põhitöödest, mis täitjal tuleb teostada. Antud loetelule lisaks kohustub täitja teostama ka muud tööd, mis on vajalikud hankelepingu nõuetekohaseks täitmiseks.

## Tööprotsess ja tulemid

## Järgnevalt täpsustatakse Täitjaga sõlmitud raamlepingus (nr 3-9/2307-1) kirjeldatud tingimusi tööprotsessi, dokumenteerimise, töökorralduse, testimise ja mittefunktsionaalsete nõuete osas.

## Tööprotsess

* Tööraamistik peab tuginema etapiviisilisele planeerimisele, võimaldades arendusmeeskonna prioriteete jooksvalt muuta;
* Tööraamistik peab võimaldama süsteemset ülevaadet iga kokkulepitud töö saavutustest;
* Tööraamistik peab võimaldama arendusmeeskonna tulemuslikkuse (kasvu) jälgimist ajas;
* Tööraamistik peab tagama, et arendusmeeskond tegeleb omal initsiatiivil enda tulemuslikkuse parandamisega ja parendusettepanekute esitamisega.
* Täpsem protsess lepitakse kokku tööde käigus.

## Dokumentatsioon

Vastavalt alapunktis 4 kirjeldatud skoobile tuleb töö käigus luua ja täiendada SKAIS2 dokumentatsiooni, milleks on minimaalselt:

* Loodavate testide ärilised kirjeldused iga testi kohta eraldi koos iga loodud testi vastuvõtukriteeriumidega (AC) JIRA projektis VAHE;
* Tehniline dokumentatsioon, mida tuleb töö käigus ajakohasena hoida ja vajadusel täiendada:
	+ paigaldus- ja seadistusjuhend: <https://gitlab.sotsiaalministeerium.ee/skais/tehik-skais2-autotest#eraldiseisva-serveri-seadistus-pipeline-jaoks> ;
	+ autotestide käivitusjuhend TEHIKu keskkonna jaoks: <https://wiki.sm.ee/pages/viewpage.action?pageId=153941420>

Vajadusel lepitakse tööde käigus kokku täiendavad dokumentatsiooni liigid ja nende sisu formaat.

## Töökorraldus

Projekti töökorraldus toetub kodukorrale. Täitja peab tagama piisava kaasamise ja ülevaadete andmise Tellijale.

## Tööde üleandmine

Arendustööde lähtekoodi tarne toimub pideva integreerimise (continuous integration) teel. Tööde järjekord, üleandmise aeg ja UAT tagasiside andmise aeg lepitakse kokku tööde käigus taasesitamist võimaldavas vormis (Tellija ja Täitja poolt), sealjuures on Tellijapoolse vastuvõtutestimise alustamise eeltingimuseks, et Tööd (automaattestid) on Täitja poolt seadistatud TEHIKu keskkonnas käivitamiseks.

Töö üleandmise järgselt kontrollib Tellija üle töö nõuetekohasuse ning annab vajadusel tähtaja töö parandamiseks.

## Nõuded automaattestimisele

Automaattestimise nõuete täitmisel tuleb lähtuda nõuetest, mis asuvad Confluence keskkonnas: <https://wiki.sm.ee/pages/viewpage.action?pageId=72518077> .

Testidega kaetakse serveripoolne ja kasutajaliidese kood. Kaetavuse kontrolliks ja raporteerimiseks seatakse Tellija koodihoidla keskkonnas (Gitlab) üles pideva integratsiooni töövoog, mis seadistatakse koostoimima SonarQube koodi ja testide kaetavuse analüsaatoriga.

Automaattestid peavad üle antavas lähtekoodis continuous-integration’i töövoo edukalt läbima. Samuti peab Täitja peab hoolt kandma, et varasemalt loodud testid jäävad töö lõpetamisel edukalt läbitavaks. Nõuete muutumisel peab Täitja viima testid vastavusse uute nõuetega või neid eemaldama, kui selliseid nõudeid enam ei eksisteeri.

## Mittefunktsionaalsed nõuded

Mittefunktsionaalsete nõuete täitmisel tuleb lähtuda järgnevast:

* Uue funktsionaalsuse loomisel tuleb lähtuda raamlepingus (nr 3-9/2307-1) ja selle lisades kirjeldatud nõuetest.
	+ Täpsemad mittefunktsionaalsed nõuded, millest lähtuda, asuvad Confluence keskkonnas: [Mittefunktsionaalsed nõuded arendustele](https://wiki.sm.ee/display/AV/SKAISi%2BMFN)

## Nõuded kiirusele ja latentsusele

Allpool kirjeldatud nõuded kehtivad ainult SKAIS2 sisemisele rakendusele ehk väliste süsteemide vasteaegasid ei loeta ajalise nõude sisse.

* Tühja veebivormi avanemine ei tohi kesta üle 2s.
* Andmetega veebivormi avanemine ei tohi kesta üle 4s.
* Menetluse jaoks andmete otsimine ei tohi kesta üle 5s.
* Menetluse andmete salvestamine ei tohi kesta üle 4s.
* Menetluse jaoks andmete värskendamine ei tohi kesta üle 4s.
* Üle interneti infosüsteemi kasutamisel võib lisanduda 2s viivitus.

Teenuse kvaliteedi tõstmiseks on poolel õigus teha teisele poolele ettepanekuid kiiruse ja latentsuse nõuete muutmiseks. Muudatuste korral kirjeldatakse kasutuslugude vastuvõtukriteeriumidesse mittefunktsionaalse nõudena.

## Tulemid ja tööde teostamise tähtaeg

Valminud tööde tulemid antakse üle **mitte hiljem kui 31.12.2022** üleandmise-vastuvõtmise aktiga, tööde tulemid peavad sisaldama:

* Viiteid dokumentatsioonile Confluence’is;
* Viited tehtud töödele (Jira piletitena);
* Viiteid koodile GitLabis.

Kõikide eelnevalt kirjeldatud tööde üleandmise (so Jira piletid *"Ready for AT"* ja toodangu keskkonda paigaldatav kvaliteetne lähtekood) **lõpptähtaeg on 31.12.2022.** Tööde üleandmisele järgneb Tellija poolne Tööde testimine mõistliku aja jooksul ja vajadusel Täitja poolne paranduste tegemine üle antud Töödes, kui testimise käigus ilmneb, et Tööd ei ole lõpptähtajaks teostatud nõuetekohaselt.